OpenLLM-France/wikimedia huggingface dataset:
# Casa del Foment

La Casa del Foment és una casa de Sant Martí de Maldà, al municipi de Sant Martí de Riucorb (Urgell) inclosa a l'Inventari del Patrimoni Arquitectònic de Catalunya. Aquesta casa funcionava inicialment com a cooperativa.

## Descripció

És una casa restaurada per reformar-la com a centre d'una Societat cultural i Recreativa. La façana d'aquesta casa en la part baixa es troba coberta o protegida per un alt sòcol format per plaques cimentades verticals que deixen dues obertures a les portes, cobertes per arcs escarsers. Aquestes portalades bessones són d'una gran alçada, gairebé s'encavalquen just a sota dels balcons simètrics construïts en el segon pis d'aquesta casa de principis de segle. Aquests balcons mantenen les baranes de perfil ondulant pròpies de l'època. Els murs de la casa de Foment són de pedra tallada irregularment. Finalment, el tercer pis és cobert amb una coberta plana que fa a la vegada de pati exterior.

## Referències

* 1 2 «Casa del Foment». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# Guadalupià

| Període | Època | Estatge | Edat (Ma) |
| Triassic | Inferior | Indià | més recent |
| Permià | Lopingià | Changxingià | 254,14 ± 0,07 |
| Permià | Lopingià | Wuchiapingià | 259,1 ± 0,5 |
| Permià | Guadalupià | Capitanià | 265,1 ± 0,4 |
| Permià | Guadalupià | Wordià | 268,8 ± 0,5 |
| Permià | Guadalupià | Roadià | 272,95 ± 0,11 |
| Permià | Cisuralià | Kungurià | 283,5 ± 0,6 |
| Permià | Cisuralià | Artinskià | 290,1 ± 0,26 |
| Permià | Cisuralià | Sakmarià | 293,52 ± 0,17 |
| Permià | Cisuralià | Asselià | 298,9 ± 0,15 |
| Carbonífer | Pennsylvanià | Gjelià | més antic |
| Subdivisió del sistema permià segons la IUGS. ||||
El Guadalupià és la segona de les tres sèries o èpoques que formen el Permià. Segueix el Cisuralià i precedeix el Lopingià. Cobreix el temps entre fa 272,95 ± 0,11 milions d'anys i fa 259,51 ± 0,21 milions d'anys. Aquesta sèrie fou testimoni del sorgiment dels teràpsids, una extinció menor coneguda com a extinció d'Olson i una extinció massiva coneguda com a extinció del Capitanià superior. El Guadalupià fou anomenat en referència a la Serralada de Guadalupe (Estats Units) i anteriorment era conegut com a Permià mitjà.

## Referències

* ↑ Gradstein, Felix M.; Ogg, James G.; Smith, Alan G. A Geologic Time Scale 2004 (en anglès), 2004. ISBN 9780521786737.
# Srédnie Txelbassi

Srédnie Txelbassi - Средние Челбасы (rus) - és un khútor del krai de Krasnodar, a Rússia. Es troba a la vora esquerra del riu Txelbas, a 15 km a l'oest de Kanevskaia i a 111 km al nord de Krasnodar. Pertany a l'stanitsa de Kanevskaia.
# Sint-Pieters-Leeuw

Sint-Pieters-Leeuw és un municipi belga de la província de Brabant Flamenc a la regió de Flandes.

## Seccions

| # | Nom | Extensió (km²) | Població (31/12/2007) |
| I | Sint-Pieters-Leeuw - Centrum - Negenmanneke - Zuun | 23,16 | 21.059 7.713 6.759 6.580 |
| II | Oudenaken | 2,46 | 378 |
| III | Ruisbroek | 3,54 | 6.043 |
| IV | Sint-Laureins-Berchem | 1,17 | 343 |
| V | Vlezenbeek | 10,03 | 3.324 |
Font: Ajuntament de Sint-Pieters-Leeuw

## Agermanaments

* Altenahr
* Someren
# Staphylea

Staphylea és un petit gènere amb 10-11 espècies de plantes de flors pertanyent a la família Staphyleaceae, natiu de les regions temperades de l'Hemisferi Nord. Estant la major diversitat a la Xina, on hi ha quatre espècies.
Són grans arbusts, ocasionalment petits arbres que aconsegueixen els 2-5 m d'altura. Les fulles són caducifolis, oposades i pareades, pinnades, usualment amb tres ales amb 3-7 en S. pinnata i 3-5 en S. colchica. Les flors es produeixen en panícules terminals de 5-10 cm de longitud, amb 5-15 flors en cada panícula; les flors individuals tenen 1 cm de longitud, amb cinc sèpals i pètals, similars en grandària i de color blanc o rosa pàl·lid. El fruit és una cápsula de 3-10 cm de longitud que contenen unes poques llavors com nous.

## Taxonomia

* Staphylea bolanderi
* Staphylea bumalda
* Staphylea colchica
* Staphylea emodi
* Staphylea forrestii. Xina.
* Staphylea holocarpa. Xina.
* Staphylea pinnata
* Staphylea pringlei. Mèxic.
* Staphylea shweliensis. Xina.
* Staphylea trifolia
# Sphaenorhynchus platycephalus

Sphaenorhynchus platycephalus és una espècie de granota de la família dels hílids. Curiosament, aquesta espècie només es coneix d'una localitat tipus inespecificada d'Amèrica del Sud. D'aquesta manera, no s'ha tornat a trobar i tampoc se sap el seu volum poblacional.
Probablement es tracta d'una espècie aquàtica amb reproducció mitjançant desenvolupament larvari lliure. Actualment no és possible deduir més informació sobre l'espècie.

## Referències

* 1 2 «Sphaenorhynchus platycephalus» (en anglès). IUCN Red List. Neil Cox, Simon Stuart. 2004. [Consulta: 11 setembre 2014].
# Governació de Jenin

La Governació de Jenin (àrab: محافظة جنين, Muḥāfaẓat Janīn) és una de les 16 governacions de la Ribera Occidental i de la Franja de Gaza en els Territoris Palestins, que cobreix l'extrem nord de Cisjordània i la zona al voltant de la ciutat de Jenin. Segons l'Oficina Central Palestina d'Estadístiques, la Governació tenia 256,619 amb 48.169 llars a mitjan any 2007. 100,701 habitants (o 39%) tenien menys de 15 anys i 80,263 (o 31%) eren registrats com a refugiats. Segons el cens del 1997 de l'Oficina Central Palestina d'Estadístiques la governació tenia 195.074 habitants.
És l'única província de Cisjordània on la majoria del control de la terra està sota l'Autoritat Nacional Palestina. Quatre assentaments israelians van ser evacuats com a part del pla de retirada unilateral israeliana en 2005. És governada per Qadoura Mousa.

## Localitats
### Ciutats

* Jenin (inclou el camp de Jenin)
* Qabatiya

### Municipis

* Ajjah
* Arraba
* Burqin
* Dahiyat Sabah al-Kheir
* Deir Abu Da'if
* Jaba
* Kafr Dan
* Kafr Ra'i
* Meithalun
* Silat al-Harithiya
* Silat ad-Dhahr
* Ya'bad
* al-Yamun
* Zababdeh

### Viles

| 'Anin Anzah Araqah Arranah al-Attara Barta'a ash-Sharqiyah Beit Qad Bir al-Basha Deir Ghazaleh Fahma Fandaqumiya Faqqua Jalamah Jalbun Jalqamus Judeida Kufeirit | Mirka Misilyah al-Mughayyir Nazlet Zeid Rummanah Sanur ash-Shuhada Sir at-Tayba Ti'inik Tura al-Gharbiya Umm ar-Rihan Umm al-Tut Zububa Ya'bad |

## Referències

* 1 2 2007 Locality Population Statistics Arxivat 2019-04-09 a Wayback Machine. Palestinian Central Bureau of Statistics
* ↑ «Palestinian Population by Locality, Subspace and Age Groups in Years [Jenin Governorate]». Palestinian Central Bureau of Statistics (PCBS), 1997. Arxivat de l'original el 2012-03-04. [Consulta: 25 desembre 2010].
# Graptopetalum bellum

Graptopetalum bellum és una espècie de planta suculenta del gènere Graptopetalum, de la família de les Crassulaceae.
Descoberta l'any 1972, el 1974 Moran & J. Meyran la van anomenar Tacitus Bellus i li van atorgar el gènere Tacitus, com a únic membre. El 1979 David Richard Hunt la va incorporar al gènere Graptopetalum, renombrant-la amb el nom botànic acceptat actualment.

## Descripció

És una planta suculenta perenne, que forma rosetes que s'agrupen poc a poc, de fins a 10 cm de diàmetre, gairebé planes a ran de terra.
Les fulles són glabres, aproximadament triangulars, de poc més de 25 mm, de color gris pissarra i poden variar de forma.
Les flors són probablement les més grans de les Crassulàcies, i són certament les més brillants. De fins a 2,5 cm de diàmetre, de color rosa intens a vermell, dalt una inflorescència ramificada de 10 cm d'alçada. Cada flor té 5 pètals de forma estrellada, i té estams rosa intens/vermell coronats per anteres blanques que emergen d'un centre rosa intens/vermell. Floreixen al final de la primavera, començament d'estiu, i duren vàries setmanes.

## Distribució

Planta endèmica de les muntanyes entre Chihuahua i Sonora (Mèxic).
Creix en terrenys escarpats i penya-segats on el sol no incideix gaire directament, a 1500 m d'altitud.

## Cultiu

Per a obtenir una bona coloració de les flors, cal una exposició a mitja ombra, suportant unes hores de sol. La planta, degut al seu origen, tolera calor i sequera. Necessita sequedat a l'aire i a la terra. Cal regar només quan la terra està seca. L'excés d'humitat la podreix.

## Taxonomia

Graptopetalum bellum va ser descrita per Hunt, David Richard i publicada al Botanical Magazine 182(4): 130. 1979.

### Etimologia

Graptopetalum: nom genèric que deriva de les paraules gregues: γραπτός (graptos) per a "escrits", pintats i πέταλον (petalon) per a "pètals" on es refereix als pètals generalment tacats.
bellum: epítet llatí que significa 'bonic'.

### Sinonímia

* Tacitus bellus Moran & J. Meyrán (basiònim)

## Referències

* 1 2 «The Encyclopedia of Succulents». Llifle.
* ↑ «Graptopetalum bellum (Moran & J. Meyrán) D.R. Hunt». Tropicos.org. Missouri Botanical Garden.
# Universitat de Le Havre

La Universitat de Le Havre (Université du Havre) és una universitat pública de França, pertanyia a la Universitat de Rouen. Té 7.040 alumnes (curs 2009-2010) distribuïts en tres seus: Lebon, Frissard i Caucriauville.
Va ser inaugurada oficialment l'any 1984 pel Primer Ministre, Laurent Fabius. Tanmateix, els seus primers ensenyaments van tenir lloc des de 1967 depenent, en aquell moment, de la Universitat de Rouen.
El pressupost d'aquesta universitat l'any 2005 era de 69 milions d'euros (37,5 milions de la massa salarial surt del pressupost de l'Estat).

## Composició
### Unitats de formació i de recerca

* UFR des sciences et techniques
* Faculté des affaires internationales
* UFR des lettres et sciences humaines

## Alumnes notables

* Ida Daussy, estrella francesa de la televisió de Corea del Sud

## Referències

* ↑ Saïdi, Karima; Ben Ghezala, Nagib; Pascal, Ngankam «Ida Daussy, l'icône française de la télévision coréenne». France Télévisions, 15-08-2013 [Consulta: 29 maig 2014].
* http://www.univ-lehavre.fr/internat/index_anglais.php Arxivat 2007-10-23 a Wayback Machine.
# Casa del Forn dels Jueus

Casa del Forn dels Jueus és una obra de Tàrrega (Urgell) protegida com a Bé Cultural d'Interès Local.

## Descripció

Edifici de planta baixa, dos pisos i golfes amb un sol eix de composició vertical. La portada d'accés, d'arc pla, està adovellada i compta amb una llinda de pedra.
Aquest immoble coincideix, probablement, amb el mateix emplaçament del forn de pa dels jueus que habitaven el call, i encara conserva, als seus baixos, elements estructurals del seu passat medieval, com ara dos arcs ogivals adovellats.

## Història

La via on està situat aquest edifici formava part del call jueu medieval; de fet, era el seu eix vertebrador. A mesura que el carrer descendeix cap al riu va adquirint diferents noms: carrer dels Jueus, del Forn dels Jueus, del Call i de l'Escola dels Jueus. El nom “Forn dels Jueus” coincidia amb aquell tram on s'ubicava el forn de pa.
Durant el segle XV, a l'actual carrer de l'Estudi hi vivien tant jueus com cristians.

## Referències

* 1 2 3 4 «Casa del Forn dels Jueus». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 setembre 2021].
# Hibridació d'orbitals

Una hibridació d'orbitals és una combinació lineal d'orbitals atòmics que pertanyen a un mateix àtom amb l'objectiu de crear-ne uns altres, els orbitals híbrids, que permeten explicar les geometries observades de les molècules i les forces dels enllaços. La hibridació és un artifici matemàtic útil per a representar la distorsió dels niguls de càrrega electrònica dels àtoms, en el moment de formar un enllaç químic amb altres àtoms, per a donar una distribució direccional. Aquest sistema fou ideat pel químic nord-americà Linus Carl Pauling el 1931 en la seva teoria d'enllaç de valència de l'enllaç covalent.

## Tipus

Es poden obtenir diversos tipus d'orbitals híbrids en funció del tipus d'orbitals atòmics que es combinin i del seu nombre. Així tenim:

### Orbitals híbrids sp$^3$

S'obtenen per combinació lineal d'un orbital s i de tres orbitals p d'un mateix nivell energètic. Són quatre orbitals iguals en forma i dimensions, i orientats segons els vèrtexs d'un tetraedre, és a dir amb angles de 109,5º. La densitat electrònica que s'obté d'ells és asimètrica, amb dos lòbuls, un de molt més extens que l'altre. Permeten explicar l'estructura tetraèdrica del metà, CH₄, hibridant els orbitals atòmics 2s i 2p del carboni, i de tots els composts de carboni amb quatre enllaços simples (hidrocarburs alifàtics, alcohols, amines…).

### Orbitals híbrids sp²

S'obtenen per combinació lineal d'un orbital s i de dos orbitals p d'un mateix nivell energètic. Són tres orbitals iguals en forma i dimensions, situats en un mateix pla i separats 120º l'un de l'altre. La densitat electrònica que s'obté d'ells és asimètrica, amb dos lòbuls, un de molt més extens que l'altre. Permeten explicar l'estructura dels composts de carboni amb dobles enllaços (alquens, hidrocarburs aromàtics, cetones, aldehids, àcids carboxílics…), hibridant els orbitals atòmics 2s i 2p del carboni.

### Orbitals híbrids sp

S'obtenen per combinació lineal d'un orbital s i d'un orbital p d'un mateix nivell energètic. Són dos orbitals iguals en forma i dimensions, situats en la mateixa direcció i sentits oposats, és a dir separats 180° l'un de l'altre. La densitat electrònica que s'obté d'ells és asimètrica, amb dos lòbuls, un de molt més extens que l'altre. Permeten explicar l'estructura dels composts de carboni amb triples enllaços (alquins…), hibridant els orbitals atòmics 2s i 2p del carboni.

### Orbitals híbrids a partir d'orbitals d

La participació d'orbitals d permet obtenir distribucions electròniques més complexes, com ara les sp³d i sp³d². La hibridació sp³d dona lloc a cinc orbitals híbrids dirigits segons els vèrtexs d'una bipiràmide triangular, i la hibridació sp³d² dona lloc a sis orbitals híbrids dirigits segons els vèrtexs d'un octàedre. Aquestes estructures són habituals en els complexos dels metalls de transició.

## Referències

* ↑ Díaz Peña, M.; Roig Muntaner, A. Química física (en castellà). Madrid: Alhambra, 1983. ISBN 84-205-0256-1.
* ↑ Enciclopèdia Catalana. L'Enciclopèdia, 1999.
# Merchweiler

Merchweiler és un municipi del districte de Neunkirchen a l'estat federat alemany de Saarland. Està situat aproximadament a 10 km a l'oest de Neunkirchen i a 15 km al nord-est de Saarbrücken.

## Nuclis

* Merchweiler
* Wemmetsweiler

## Enllaços externs

* Pàgina oficial
# Kyary Pamyu Pamyu

Kyary Pamyu Pamyu (きゃりーぱみゅぱみゅ, Kyarī Pamyu Pamyu) {nom original : Kiriko Takemura (竹村 桐子 Takemura Kiriko)} és una model, bloguera i cantant japonesa, nascuda a Tòquio el 29 de gener de 1993. La seva música és produïda per Yasutaka Nakata, fundador del grup Capsule.
La seva imatge pública s'associa amb la cultura japonesa kawaii centrada al barri de Harajuku de Tòquio. El seu primer senzill, "PonPonPon" (2011), fou un èxit al Japó. Li seguiren els senzills "Candy Candy", i "Monster Fashion". Ha publicat tres d'àlbums d'estudi.
Encara que la major part del seu èxit com a cantant ha estat a Àsia, Kyary Pamyu Pamyu també ha guanyat popularitat en els països occidentals a causa en part del seu estil i dels seus videoclips que han esdevingut virals. També ha aparegut en dos anuncis publicitaris de la consola New Nintendo 3DS llançada el 12 d'octubre de 2014 al Japó. El gener d'aquell mateix any la seva cançó PonPonPon va sortir a l'episodi Married to the Blob de la temporada 25 dels Simpson.
Els mitjans de comunicació s'han referit a Kyary com "Harajuku Pop Princess".

## Àlbums

* Pamyu Pamyu Revolution (ぱみゅぱみゅレボリューション) (2012)
* Nanda Collection (なんだこれくしょん) (2013)
* Pika Pika Fantajin (ピカピカふぁんたじん) (2014)
* Japamyu (じゃぱみゅ) (2018)

## Referències

* ↑ «"Oh! My! God! Harajuku Girl" by Kyary Pamyu Pamyu».
* ↑ Discografia de Kyary Pamyu Pamyu, al seu web oficial
* ↑ http://www.computerandvideogames.com/477751/blog/this-new-japanese-3ds-ad-may-be-the-most-colourful-thing-ever/
* ↑ https://www.youtube.com/watch?v=fs_fKyYSKjU
* ↑ «Kyary Pamyu Pamyu’s success abroad: Warner Music Japan CEO discusses J-pop interest overseas». Arxivat de l'original el 2014-11-29. [Consulta: 10 agost 2014].

## Enllaços externs

* Web oficial (anglès) (japonès)
# Graptopetalum glassii

Graptopetalum glassii és una espècie de planta suculenta del gènere Graptopetalum, de la família de les Crassulaceae.

## Descripció

És una planta suculenta perenne, que forma rosetes cespitoses en cúmuls compactes.
Les tiges són majoritàriament decumbents, de 5,5 cm de llarg, ramificant-se cespitosament.
Rosetes de 3 a 4 cm de diàmetre, amb 30 a 40 fulles atapeïdes.
Fulles de color verd blanquinós a verd blavós pàl·lid a verd groguenc, glabres, lleugerament glauques, de 13 a 16 mm de llarg, 8 a 12 mm d'ample, i 2,5 mm de gruix, anvers lleugerament còncau, revers convex, oblanceolades, àpex agut.
Inflorescència: cim compost de 6 a 12 cm d'alçada, sense ramificar o amb 1 o 2 branques simples o bifurcades (les inflorescències de plantes en cultiu són molt més ramificades).
Flors amb forma d'estrella de 5 puntes (rarament de 6), sèpals de color verd grisenc, corol·la de 12 a 14 mm de diàmetre, pètals de 3,5 mm d'amplada a la base, triangular-lanceolats, aguts, units per 2,5 mm, de color blanc groguenc, amb taques i banda parcial vermelles cap a les puntes, les puntes quasi vermelles sòlides, 5 estams. Les flors produeixen una olor fètida desagradable.

## Distribució

Planta endèmica del municipi d'Ixtlahuacán, a l'estat Colima de Mèxic. Creix als vessants de guix al bosc caducifoli tropical, a 410 m d'altitud.

## Taxonomia

Graptopetalum glassii va ser descrita per Raúl Acevedo-Rosas i Miguel de Jesús Cházaro Basáñez i publicada a Novon 13(4): 378–380, f.1. 2003.

### Etimologia

Graptopetalum: nom genèric que deriva de les paraules gregues: γραπτός (graptos) per a "escrits", pintats i πέταλον (petalon) per a "pètals" on es refereix als pètals generalment tacats.
glassii: epítet atorgat en honor del botànic nord-americà Charles Edward Glass.

## Referències

* ↑ «Graptopetalum glassii». International Crassulaceae Network.
* ↑ «Graptopetalum glassii Acev.-Rosas & Cházaro». Tropicos.org. Missouri Botanical Garden.
# Staromelóvoie

Staromelóvoie (en rus: Старомеловое) és un poble de l'óblast de Kursk, a Rússia, que en el cens del 2010 tenia 367 habitants. Pertany al districte rural de Gorxétxnoie.

## Referències

* ↑ «Yasenki». GeoNames. [Consulta: 3 desembre 2018].
# Governació de Gaza

La Governació de Gaza (àrab: محافظة غزة, Muḥāfaẓat Ḡazza) és una de les 16 governacions de l'Estat de Palestina. Situada al centre-nord de la Franja de Gaza, és limítrofa amb Israel a l'est, la governació de Gaza Nord al nord, la governació de Deir al-Balah al sud, i el mar Mediterrani a l'oest. Igual que la resta de la Franja de Gaza, la seva administració no té espai aeri ni territori marítim, que són controlats per les autoritats israelianes. Segons l'Oficina Central d'Estadístiques de Palestina, la població del districte era de 505.700 habitants en 2006. Tots els escons que representen aquesta governació van ser guanyats pels membres de Hamàs en les eleccions parlamentàries de 2006. És governada per Mohamed Qadoura.
La governació es compon d'una ciutat, tres pobles i una sèrie de campaments de refugiats.

## Localitats

* Gaza (capital)

### Municipis

* Al-Zahra

### Viles

* Juhor ad-Dik
* Madinat al-Awda
* Al-Mughraqa (Abu Middein)

### Camps de refugiats

* Campament d'Al Shati (Beach camp)

## Referències

* ↑ «Gaza Governorate Localities». Arxivat de l'original el 2012-02-07. [Consulta: 4 març 2017].
# Universitat de Leeds

La Universitat de Leeds és una universitat de la ciutat de Leeds, West Yorkshire, Anglaterra, fundada el 1904.

## Història

La universitat s'establia en 1831 com Leeds School of Medicine. En 1887, era en part de la Universitat de Victòria Federal. Seguint una Carta Real i Acte de Parlament en 1904, es convertia en una universitat independent amb el dret per conferir els seus propis graus, anomenada la Universitat de Leeds.

## Referències

* ↑ «University of Leeds – Heritage». University of Leeds. Arxivat de l'original el 22 de juliol 2020. [Consulta: 25 maig 2010].

## Vegeu també

* Aeroport Internacional de Leeds Bradford
* Festivals de Reading i Leeds
* Leeds Carnegie
* Leeds United Association Football Club
* Rockstar Leeds
* Societat Atea de Leeds
* Annex:Graduats honoraris de la Universitat de Leeds

## Enllaços externs

* Universitat de Leeds
# Casa del Futbol Català

La Casa del Futbol Català és un nou projecte de la Federació Catalana de Futbol (FCF) que es situarà a Sant Feliu de Llobregat. L'espai esportiu tindrà una extensió de més de 68.000 metres quadrats on s'hi planteja construir dos camps de futbol 11, un amb una graderia de 1.500 espectadors, un camp de futbol 7 i un pavelló poliesportiu per a futbol sala i futbol platja. En el mateix espai també s'hi farà la seu central de la Federació Catalana de Futbol, el nou edifici de la Mutualitat Catalana de Futbolistes, i una residència per a equips esportius amb 52 habitacions.
El 31 de març del 2023 la FCF va signar un protocol d'intencions amb l'Ajuntament de Sant Feliu de Llobregat per tal de fer-ho possible, en un projecte que preveu donar espai a les entitats catalanes i també a les de la ciutat. El president de la FCF, Joan Soteras, va qualificar la iniciativa com el primer pas per a promoure les seleccions catalanes. El projecte fou promogut per les federacions, l'ajuntament i la Generalitat.

## Referències

* ↑ «La Federació Catalana presenta la nova casa del futbol català». Món Esport, 01-07-2023. [Consulta: 9 juliol 2023].
* ↑ «La Casa del Futbol Català, el nou macroprojecte de la Federació», 06-07-2023. [Consulta: 10 juliol 2023].
* ↑ «L’Ajuntament de Sant Feliu signa un protocol d’intencions amb la Federació Catalana de Futbol per a la futura ciutat esportiva». Fet a Sant Feliu, 04-03-2023. [Consulta: 10 juliol 2023].

## Enllaços externs

* https://www.fcf.cat/noticia/la-nova-casa-del-futbol-catala/30/06/2023
* https://www.youtube.com/watch?v=m8gAkaLYKfg
# Histiotus magellanicus

Histiotus magellanicus és una espècie de ratpenat de la família dels vespertiliònids. Viu a l'Argentina i Xile. El seu hàbitat natural són els boscos. Està amenaçat per la destrucció del seu hàbitat.
Es tracta d'un ratpenat petit, amb una llargada total d'entre 101 i 121 mm. L'avantbraç mesura entre 44,4 i 47 mm, la cua entre 40 i 50 mm, el peu entre 9 i 10 mm, i les orelles entre 21 i 24 mm. Pot pesar fins a 18,8 g.

## Referències

* ↑ Barquez, R.; Díaz, M. Histiotus magellanicus. UICN 2008. Llista Vermella d'espècies amenaçades de la UICN, edició 2008, consultada el 8 juny 2014.
* ↑ Barquez RM, Mares MA i Braun JK «The Bats of Argentina» (en anglès). Museum of Texas Tech University Special Publications, 42, 1999. Arxivat de l'original el 2016-03-03 [Consulta: 8 juny 2014].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Histiotus laephotis

Histiotus laephotis és una espècie de ratpenat de la família dels vespertiliònids. Viu a l'Argentina, Bolívia i el Perú. El seu hàbitat natural són els boscos. Està amenaçat per la desforestació. S'ha suggerit que podria ser en realitat una subespècie d'H. macrotus o H. montanus. Un estudi publicat el 2006 en descrigué tres exemplars, que tenien el dors de color groc pàl·lid, amb els pèls de la base color cafè clar o marró fosc i les puntes dels pèls blanquinoses. El ventre, en canvi, era més pàl·lid.

## Referències

* ↑ Barquez, R.; Díaz, M. Histiotus laephotis. UICN 2008. Llista Vermella d'espècies amenaçades de la UICN, edició 2008, consultada el 6 juny 2014.
* 1 2 Luis Acosta S.; Claudia Venegas «ALGUNAS CONSIDERACIONES TAXONÓMICAS DE HISTIOTUS LAEPHOTIS E H. MACROTUS, EN BOLIVIA» (PDF). Kempffiana, 2, 1, 2006, pàg. 109-115.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :